# МИНИСТЕРСТВО НА ЗЕМЕДЕЛИЕТО И ХРАНИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 13

от 20.07.2023 г.

**Р Е Ш Е Н И Е**

**№ КЗЗ – 13**

**от 20 юли 2023 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 3, ал. 9 от Правилника за прилагане на Закона за опазване на земеделските земи, включва отново в ЗРП на населените места земи, изключени от тях с решения на бившите изпълнителни комитети на областните, окръжните и общинските народни съвети, в изпълнение на актове на Президиума на Народното събрание, на Държавния съвет или на Министерския съвет, или по силата на административни актове, с които са одобрявани тези планове, както следва:***

**1.** Включва отново в границите на ЗРП на с. Р., община С., област Б., на 1924 кв. м. земеделска земя, поземлен имот с идентификатор 63029.25.255 по КККР на с. Р., собственост на Община С., била в строителните граници съгласно утвърдените улична регулация с Указ №155/21.03.1930 г. и дворищна регулация със Заповед №943/31.03.1930 г. и изключена от регулация с Решение №283/1971 г. на зам. председателя на СОНС.

На основание чл. 30, ал. 3 от ЗОЗЗ такса не се дължи.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**2.** Променя предназначението на 14750 кв. м земеделска земя, пета категория, неполивна, собственост на Община Л., за изграждане на обект: „Озеленяване - Кът за отдих“, поземлен имот с идентификатор 43369.601.33 по КККР на с. Л., местност „Лъката“, община Л., област П., при граници, посочени в приложените скица и влязъл в сила ПУП-ПР.

На основание чл. 30, ал. 4 от ЗОЗЗ, за имотите общинска собственост такса не се заплаща.

***III. Променя предназначението в съответствие с § 2 от Допълнителните разпоредби на Закона за опазване на земеделските земи и Глава пета, Раздел V от Правилника за прилагане на Закона за опазване на земеделските земи, на земеделска земя, върху която е започнало или е извършено строителство, както следва:***

**3.** Променя предназначението на общо 15 427 кв.м земеделска земя, от която 15 365 кв. м от пета категория и 62 кв. м некатегоризируема, неполивна, собственост на община М., върху която е извършено строителство на обекти: „Масивни жилищни сгради и помощни постройки към тях“, поземлен имот с идентификатор 47113.10.70 и части от поземлени имоти с идентификатори 47113.10.81 /проектен идентификатор 47113.10.121/ и 47113.10.116 /проектен идентификатор 47113.10.120/ по КККР на с. М.К., местност „Делника“, община М., област П., при граници, посочени в приложените скици и одобрен ПУП-ИПРЗ.

На основание чл. 30, ал. 2 от Закона за опазване на земеделските земи, собственикът на земята дължи местна такса определена от общински съвет М., в съответствие с § 2 от Допълнителните разпоредби на ЗОЗЗ.

**4.** Променя предназначението на общо 29 607 кв.м земеделска земя, от пета категория, неполивна, собственост на община М., върху която е извършено строителство на обекти: „Масивни жилищни сгради и помощни постройки към тях“, поземлени имоти с идентификатори 66915.23.47, 66915.23.46, 66915.22.224 и части от поземлени имоти с идентификатори 66915.22.35 /проектен идентификатор 66915.22.241/, 66915.23.80 /проектен идентификатор 66915.23.109/ и 66915.23.37 /проектен имот с идентификатор 66915.23.110/ по КККР на с. С., местности „Голям гьол“ и „Дикилиташ“, община М., област П., при граници, посочени в приложените скици и одобрен ПУП-ПРЗ.

На основание чл. 30, ал. 2 от Закона за опазване на земеделските земи, собственикът на земята дължи местна такса определена от общински съвет М., в съответствие с § 2 от Допълнителните разпоредби на ЗОЗЗ.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**